ກຸ່ມເອກະຊົນເກົາຫລີໃຕ້ ໄປຮ່ວມໄວ້ອາໄລນໍາ ຜູ້ນໍາເກົາຫລີເໜືອ
ຄະນະຜູ້ຕາງໜ້າເອກະຊົນເກົາຫລີໃຕ້ ເດີນທາງໄປຍັງກຸງພຽງຢາງ ເພື່ອໄວ້ອາໄລນໍາ ຜູ້ນໍາເກົາຫລີເໜືອ.
ຄະນະຜູ້ຕາງໜ້າເອກະຊົນເກົາຫລີໃຕ້ 2 ກຸ່ມໄດ້ເດີນທາງຂ້າມຊາຍແດນທີ່ມີການປ້ອງ ກັນຢ່າງເຂັ້ມງວດເຂົ້າໄປໃນເກົາຫລີເໜືອແລ້ວ ເພື່ອໄປສະແດງຄວາມໄວ້ອາໄລອາວອນ ນໍາມື້ລາງທ່ານກິມຈອງອີລ ຜູ້ນໍາເກົາຫລີເໜືອທີ່ໄດ້ເຖິງແກ່ມໍລະນະກໍາໄປໃນວັນທີ 17 ເດືອນທັນວາເດືອນນີ້ ຄະນະຜູ້ຕາງໜ້າດັ່ງກ່າວແມ່ນພາຍໃຕ້ການນໍາພາຂອງນາງໝ້າຍຂອງອະດີດປະທານາ ທິບໍດີ ກິມເດຈຸງ ທີ່ໄດ້ຈັດກອງປະຊຸມສຸດຍອດຄັ້ງປະວັດສາດຂຶ້ນຄັ້ງທໍາອິດກັບທ່ານກີມ ຈອງອີລ ໃນປີ 2000 ແລະທ່ານນາງ Hyun Jeong-eun ປະທານກຸ່ມບໍລິສັດ Hyan dai ຊຶ່ງມື້ລາງສາມາຂອງທ່ານນາງມີສາຍພົວພັນກັບເກົາຫລີເໜືອນັ້ນ ເກົາຫລີໃຕ້ອະນຸຍາດໃຫ້ກຸ່ມເອກະຊົນພຽງແຕ່ 2 ກຸ່ມເທົ່ານັ້ນໃຫ້ໄປຢ້ຽມຢາມແລະໄປ ສະແດງຄວາມໄວ້ອາໄລອາວອນນໍາການເຖິງແກ່ມໍລະນະກໍາຂອງທ່ານກີມຢອງອີລນັ້ນ ແລະພວກຄະນະຜູ້ຕາງໜ້າເຫລົ່ານີ້ຈະຢູ່ໃນເກົາຫລືເໜືອເພື່ອເຂົ້າຮ່ວມໃນພິທີສົ່ງສະ ການມື້ລາງຜູ້ນໍາເກົາຫລີເໜືອຊຶ່ງກໍານົດຈະມີຂຶ້ນໃນວັນພຸດສັບປະດານີ້ ກຸງພຽງຢ້າງກ່າວຫາລັດຖະບານກຸງໂຊນວ່າ ປ້ອງກັນບໍ່ໃຫ້ພວກຊາວເກົາຫລີໃຕ້ຄົນ ອື່ນໆຂ້າມຊາຍແດນເຂົ້າໄປເພື່ອໄປໄວ້ອາລໄອາວອນນໍາມື້ລາງຜູ້ນໍາເກົາຫລີເໜືອ ແລະເຕືອນວ່າ ການເຄື່ອນໄຫວຢ້ຽມຢາມດັ່ງກ່າວສາມາດເຮັດໃຫ້ສາຍພົວພັນລະ ຫວ່າງສອງປະເທດເຄັ່ງຕຶງຂຶ້ນໄດ້